**Izjava o sodelovanju mrež državnih preventivnih mehanizmov jugovzhodne Evrope**

1. Ob upoštevanju potrebe po vzpostavitvi tesnejšega sodelovanja in nadgrajevanju plodnih izkušenj Evropske mreže državnih preventivnih mehanizmov (DPM), ki sta jo vzpostavila Svet Evrope in Evropska unija, so se državni preventivni mehanizmi proti mučenju in drugim krutim, nečloveškim ali poniževalnim kaznim ali ravnanju ali kaznovanju Albanije, Hrvaške, Makedonije, Črne gore, Slovenije in Srbije na srečanju 25. in 26. marca 2013 v Beogradu dogovorili o vzpostavitvi regionalne mreže DPM za jugovzhodno Evropo (JVE).
2. Mreža se imenuje "Mreža DPM jugovzhodne Evrope" (Mreža DPM JVE).
3. Glavni namen mreže DPM jugovzhodne Evrope je vzpostaviti tesnejše sodelovanje in izmenjavo izkušenj, ustvariti sinergijo med članicami, zagotoviti podporo in ustvariti pogoje za učinkovito izpolnjevanje pooblastil DPM, določenih v Opcijskem protokolu h Konvenciji proti mučenju in drugim krutim, nečloveškim ali poniževalnim kaznim ali ravnanju (OPCAT).
4. Sodelovanje v okviru Mreže DPM jugovzhodne Evrope je prostovoljno.
5. Članstvo v Mreži DPM JVE je odprto za vse DPM držav podpisnic OPCAT iz držav jugovzhodne Evrope.
6. Mreža DPM JVE je odprta za sodelovanje z organizacijami in združenji, katerih cilj je varstvo človekovih pravic in boj proti mučenju.
7. Še zlasti bo mreža DPM JVE vzpostavila sodelovanje s Pododborom za preprečevanje mučenja in drugega krutega, nečloveškega ali ponižujočega ravnanja ali kaznovanja (SPT), Evropskim odborom za preprečevanje mučenja in nečloveškega ali ponižujočega ravnanja ali kaznovanja (CPT) ter drugimi ustreznimi mednarodnimi organi.
8. Sodelovanje v okviru Mreže DPM jugovzhodne Evrope se bo razvijalo z rednimi letnimi srečanji, tematskimi srečanji, skupnimi obiski prostorov za pridržanje ter z izmenjavo znanja, ustreznih dokumentov in drugih informacij.
9. Mreža DPM JVE lahko ustanovi delovne skupine za posebna vprašanja (npr. sodno prakso, zdravstveno varstvo itd.).
10. Mreža DPM JVE lahko oblikuje seznam strokovnjakov na področju preprečevanja mučenja.
11. Mreža DPM JVE bo podpirala novoustanovljene DPM z izmenjavo metodologij, znanja in izkušenj.
12. Vse odločitve se sprejemajo sporazumno.
13. Člani Mreže DPM JVE se dogovorijo o tem, katera DPM bo za obdobje enega leta predsedovala Mreži DPM JVE.
14. Predsedujoči Mreži DPM JVE ali drug član, ki ga predsedujoči imenuje, zastopa Mrežo DPM JVE.

Pogodbenice, ki so se dogovorile:

Državni preventivni mehanizem Albanije, Andi Bala,

Državni preventivni mehanizem Hrvaške, Ira Bedrač,

Državni preventivni mehanizem Severne Makedonije, Anica Tomšić-Stojkovska

Državni preventivni mehanizem Črne gore, Petar Ivezić,

Državni preventivni mehanizem Slovenije, Ivan Šelih,

Državni preventivni mehanizem Srbije, Miloš Janković.

Prav tako se je strinjal:

Predstavnik Ombudsmana Bosne in Hercegovine, Ljubomir Sandić.